El Recondisionamento o Restaurasion el ze el procedimento de reparasion e manutension de un ojeto, sia estètego sia mecànego-funsionałe. I prodoti recondisionai no i połe vegner vendesti cofà che se i fuse novi, anca se, a volte i ze "novi" parché restituii dal cliente che el ga par ezénpio canbià idea sul cołore, o doparai cofà espozision. Talvolta i gnen targai cofà recondisionai prodoti novi, col fin de licuidarli rapidamente, zustifegando cusita el so baso preso de véndita. Se l'ojeto da recondisionar el ze sta doparà, el vien controłà el so funsionamento, fazesta ła necesària manutension e snetà e l'ojeto el vien metesto in véndita cofà recondisionà. Al contràrio, un ojeto doparà no recondisionà no el ga sorbio controłi e gnanca reparasion, manutension o pułisia. La garansia sui prodoti recondisionai ła dura manco e de sòłito ła parte da ła data de ła prima véndita, e zeneralmente ła dura dai 6 ai 24 mezi.